|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

 **KËSHILLI KOMUNAL PËR SIGURI NË BASHKËSI - SUHAREKË**

|  |  |
| --- | --- |
| Nr. Protokollit | 01/2020 |
| Vendi i takimit: | Salla e Bordit të Drejtorëve |
| Datë: | 17.08 .2021 ora 10:00 |

**PROCESVERBAL**

**Nga takimi i Këshillit Komunal për Sigurinë e Bashkësive “KKSB” – Suharekë të paraparë sipas Udhëzimit Administrativ të nënshkruar nga Ministria e Punëve të Brendshme, Nr-27/2012, dhe Ministria e Administrimit të Pushtetit Lokal, Nr-03/2012, për themelimin e Këshillave Komunale për Siguri në Bashkësi (KKSB).**

**Në takim morën pjesë :**

Afrim Sylaj - Komandant në Stacionin Policor në Therandë

Xhevahir Hasanaj - përfaqësues i FSK-së

Halim Shehu - Komuniteti Islam

Mikel Sopi - Komuniteti katolik

Enver Shabani - Drejtoria e shërbimeve publike, siguri dhe emergjencë

Astrit Bytyqi - Përfaqësues i OJQ-së

Adem Dergut i- Kryetr i KPAK-së

Astrit Vrella – mediat lokale

Fetije Bytyçi - Përfaqësuese e KLSP-së.

Remzi Bajselmani - Drejtor i Arsimit

Habibe Bytyç i - Zyrtare për barazi gjinore

Xheladin Sadikaj - Përfaqësues i zyrës KKK-së

Hanife Bytyçi - Përfaqësuese e KPAK-së

Zekë Berisha - Përfaqësues i KRE-ja

Shkëndije Shabanaj - Kryesues i KK-së dhe përfaqësuesi KA-li

Shaqir Palush i -Komuniteti i biznesit

Nazim Shabanaj - Përfaqësuese e Egjiptasve

**Në takim munguan:**

 **REND DITE**

**1.Miratimi i procesverbalit nga mbledhja e kaluar;**

**2.Trajtimi i mbrojtjeve të pyjeve nga dëmtuesit ilegal;**

**3.Informatë për fillimin e procesit mësimor dhe çështja e sigurisë nëpër shkolla;**

**4.Informatë dhe analizë nga policia e Suharekës për çështjen e vjedhjeve dhe sigurisë së përgjithshme;**

Mbledhjen e hapi dhe e kryesoi Nënkryetarja e Komunës znj.Mihrije Suka.

**Nënkryetarja** - përshëndet të pranishmit.I njofton me rendin e ditës dhe e hedh në votim.

 **Miratohet**

**Pika 1. Miratimi i procesverbalit nga mbledhja e kaluar;**

**Nënkryetarja -** e hedh në votim

 **Miratohet**

**Pika 2. Trajtimi i mbrojtjeve të pyjeve nga dëmtuesit ilegal;**

**Nënkryetarja** - elaboron këtë pikë dhe i njofton të pranishmit me rastet e prerjeve ilegale të pyjeve,dhe tha se nuk ka ndodhë rast specifik të prerjeve të pyjeve.Policia,FSK,zjarrfikësit dhe të gjithë të tjerët kanë dhënë kontributin e jashtëzakonshëm në rastet e zjarreve.

**Afrim Sylaj** - përshëndet të pranishmit.Ai thotë se ka rënie të rasteve të prerjeve të pyjeve të formës ilegale.Në Maqitevë jemi të fokusuar,ku atje ka disa raste.Statistikat flasin për rënien e rasteve,dhe jemi në bashkëpunim me rojet e pyjeve.Ti ruajmë pyjet si vlerë e jona.

**Avni Bytyqi -** a është bërë ndonjë hetim lidhur me zjarret aktuale në male?

**Afrim Sylaj -** 7 raste janë të zbuluara ,por edhe nga KEDS nuk është reaguar me kohë.Një rast e kemi kapur në flagrancë nga dy persona.Rastet më të mëdha janë nga neglizhenca e KEDS-it.

5 kallëzime penale i kemi raportu dhe 2 raste në hetime.

**Nënkryetarja -** për këtë pikë do të nxjerrim rekomandim.

**Avni Bytyqi - REKOMANDIM:** Të vazhdojë bashkëpunimi ndër institucional dhe me qytetarë.

**Pika 3. Informatë për fillimin e procesit mësimor dhe çështja e sigurisë nëpër shkolla;**

**Nënkryetarja -** e elaboron kete pike.

**Remzi Bajselmani** - jemi pergaditë per fillimin e vitit shkollor,objektet janë të përgatitura të gjitha.Në shkollën e mesme profesionale hapet konkursi për drejtimin e infermierisë.Më 28 gusht mbahet testi i maturës,faza e dytë. Siguria nëpër shkolla - kemi ndërmarrë masa ,e kemi realizu projektin 98%,ku janë paisur me kamera të sigurisë gati të gjitha shkollat.

**Avni Bytyqi** - si jeni me vaksinimin në shkolla?

**Remzi Bajselmani** - kemi bërë thirrje që të vaksinohen të gjithë mësimdhënësit dhe punëtorët teknik.

**Afrim Sylaj** - në aspektin e sigurisë nëpër shkolla ne kemi raport dhe bashkëpunim me DKA-në.Kemi rënie të rasteve të dhunës dhe dukurive negative. Do të jemi afër shkollave.

**REKOMANDIM:** të mbahet takim me të gjithë drejtorët e shkollave para fillimit të vitit shkollor dhe të bëhet thirje për vaksinim të stafit, dhe të rritet bashkëpunimi në mes DKA-së dhe policisë për parandalimin e dhunës.

**Pika 4. Informatë dhe analizë nga policia e Suharekës për çështjen e vjedhjeve dhe sigurisë së përgjithshme;**

**Nënkryetarja -** e elaboron këtë pikë dhe ia jep fjalën komandantit të policisë.

**Afrim Sylaj -** raporton për statistikat e kësaj periudhe ,ku thotë se kemi pak ngritje të rasteve me vjedhje.Kemi bërë plane operative,vizita të pa paralajmëruara në vende kyqe.

Në Suharekë,Peqan,Budakovë,Bukosh,kemi disa raste të vjedhjeve. Në këtë vit nuk kemi asnjë rast të vrasjes dhe asnjë rast me fatalitet.Kemi marrë masa parandaluese lidhur me rastet në trafik.Jemi në badshkëpunim me Komunën.

**Avni Bytyqi** - a ka raste të dhunës në famlje?

**Afrim Sylaj** - kemi rritje të rasteve të dhunës në familje.

**REKOMANDIM:** bashkëpunimi,rritja e aktiviteteve të policisë dhe rritja e bashkëpuimit ndër institucional.

**Takimi përfundoi: 10:40 Procesmbajtësi:**

 Rinor Zyrapi